Assalammua’laikom, Tangloeng jeumeulang
Rayoek beureujang , bijeh hate ma
Deungoe ma kisah, saboeh khabaran
Dalam karangan, Ma rawi haba
Buleun 15 blah , cahya peungeuh trang
Di teubit bintang, punoeh cahaya
Ateuh seulawah , di meuleot tiyoeng
Ateuh gle beutoeng , dimeukab naga
Deungoe Ma kisah , e aneuk payoeng
Poma meungandoeng, hai neuk keugata
Sikuereung buleun, poma meungandoeng
Seudeh that euntoeng , beungoeh ngoen senja
Seunang ngoen susah, bandum mak tanggoeng
Dari buleun phoen , hingga keu lua
Cukop that susah , poma meungandoeng
Dari buleun phoen, hingga keu lua
Bak buleun keu phoen , galoem meuteuntee
Bak buleun keu lhee, baroe dueh nyata
Bak buleun keu peut , ramee gob tanyoeng
Buleun keulimoeng, le that peu hawa
Bak buleun keunam , saket lam tuboeh
Buleun keu tujoeh, makanan goeb ba
Bak buleun keu lapan , saket lam tuleung
Bak buleun sikureung , manyak keu lua
Masa meulahe, poma that susah
Nanyuem meutuah , nyawoeng keu lua
Rela mak samboeng , nyawoeng demi kah
Saket ngoen susah, teutap mak sama
Oh ban kalahe , geucoem geu papah
Galak that ayah , watee na gata
Wahe e aneuk , Guna balah
Diyeub gaki mak , syurga geukeubah
Le poe teu Allah, meukhuen saidina
Meusoe Ya hajat, syurga indah
Poma ngoen ayah , tabakti gata
ace_Latn ace_Latn ace_Latn zsm_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn